
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

___ ΤΕΥΧΟΣ ΔΕΥΤΕΡΟ _ Αρ. Φύλλου 697 

14 Σεπτεμβρίου 1994 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση Κανονισμού Εσωτερικής Υπηρεσίας του 


Πρωτοδικείου Λαμίας. 1 

Δημοσίευση Κανονισμού Εσωτερικής Υπηρεσίας του 
Πρωτοδικείου Ρόδου. 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 84671 0 ) 

Τροποποίηση Κανονισμού Εσωτερικής Υπηρεσίας του 
Πρωτοδικείου Λαμίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
δικαστηρίων και κατάστασης δικαστικών λειτουργών (Κυρ. 
Νόμος 1756/1988) (ΦΕΚ 35/Α/26.2.1988), όπως αντικα- 
ταστάθηκε από το άρθρο 5 του Ν. 1868/1989 (ΦΕΚ 230/ 
Α/10.10.1989) και όπως ισχύει σήμερα. 

2. Το άρθρο 29α του Ν. 1558/1985 όπως προσετέθηκε 
με το άρθρο 27 του Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού προϋπο¬ 
λογισμού. 

4. Το έγγραφο του Προέδρου Πρωτοδικών Λαμίας με 
αριθμό 376/21.7.1994, αποφασίζουμε: 

Τη δημοσίευση στην Εφημερίδα της Κυβέρνησης της 
τροποποίησης του κανονισμού εσωτερικής υπηρεσίας του 
Πρωτοδικείου Λαμίας, όπως διαμορφώθηκε με την από¬ 
φαση της Ολομέλειας του δικαστηρίου αυτού με τον 
αριθμό 18/1994 η οποία έχει ως εξής: 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Καθορίζει την Τετάρτη κάθε μήνα πλην της τελευταίας 
ως ημέρα συνεδριάσεως του Μονομελούς Πρωτοδικείου 
Λαμίας για την εκδίκαση ενώπιόν του των καταθέσεων των 
ειδικών διαδικασιών δηλαδή μισθωτικών διαφορών, απαλ¬ 
λοτριώσεων, διατροφών, αποζημιώσεων από αυτοκινητι- 
στικά ατυχήματα και εκούσιας δικαιοδοσίας. 


Κρίθηκε, αποφασίσθηκε και δημοσιεύθηκε στη Λαμία 
στις 21 Ιουλίου 1994. 

Ο Πρόεδρος Ο Εισαγγελέας 

ΒΑΣ. ΛΑΜΠΡΟΠΟΥΛΟΣ ΓΕΩΡΓΙΟΣ ΠΑΝΤΕΛΗΣ 

Οι Δικαστές 

1. ΕΛΕΝΗ ΔΙΟΝΥΣΟΠΟΥΛΟΥ 

2. ΝΙΚΟΛΑΟΣ ΤΣΑΚΟΣ 

3. ΑΘΑΝΑΣΙΟΣ ΘΕΟΦΑΝΗΣ 

4. ΕΥΦΡΟΣΥΝΗ ΚΡΗΤΙΚΟΥ 

5. ΓΕΩΡΓΙΟΣ ΣΧΟΙΝΟΧΩΡΙΤΗΣ 

6. ΕΥΤΥΧΙΟΣ ΝΙΚΟΠΟΥΛΟΣ 

7. ΜΑΡΙΑ ΜΑΥΡΟΜΑΤΗ 

8. ΕΥΑΓΓΕΛΙΑ ΣΤΕΡΓΙΟΥ (Πάρεδρος) 

Η Γραμματέας 
ΑΝΘΗ ΤΑΚΤΙΚΟΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 1994 

Ο ΥΠΟΥΡΓΟΣ 

Γ. ΚΟΥΒΕΛΑΚΗΣ 

-4- 

Αριθ. 85046 (2) 

Δημοσίευση Κανονισμού Εσωτερικής Υπηρεσίας του 
Πρωτοδικείου Ρόδου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
δικαστηρίων και κατάστασης δικαστικών λειτουργών (Κυρ. 
Νόμος 1756/1988) (ΦΕΚ 35/Α/26.2.1988), όπως αντικα- 
ταστάθηκε από το άρθρο 5 του Ν. 1868/1989 (ΦΕΚ 230/ 
Α/10.10.1989) και όπως ισχύει σήμερα. 

2. Το άρθρο 29α του Ν. 1558/1985 όπως προσετέθηκε 
με το άρθρο 27 του Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού προϋπο¬ 
λογισμού. 

4. Το έγγραφο του Προέδρου Πρωτοδικών Ρόδου με 
αριθμό 541/20.6.1994, αποφασίζουμε: 

Τη δημοσίευση στην Εφημερίδα της Κυβέρνησης του 
Κανονισμού εσωτερικής υπηρεσίας του Πρωτοδικείου Ρό¬ 
δου, όπως καταρτίστηκε με την απόφαση της Ολομέλειας 

του δικαστηρίου αυτού με τον αριθμό 16/1994, με την πα¬ 
ρατήρηση ότι, στη Γραμματεία του Δικαστηρίου αυτού, 
Προϊστάμενοι θα τοποθετηθούν μόνο σε δύο (2) τμήματα 
και η οποία έχει ως εξής: 

ΚΑΝΟΝΙΣΜΟΣ 

ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ ΠΡΩΤΟΔΙΚΕΙΟΥ 
ΡΟΔΟΥ 

ΚΕΦΑΛΑΙΟ ΠΡΩΤΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΟΥ ΔΙΚΑΣΤΗΡΙΟΥ 
Άρθρο 1 

1. Πολιτικό Τμήμα συνεδριάσεως και κατανομή υποθέ¬ 
σεων 

Το Πρωτοδικείο Ρόδου λειτουργεί ως Πολυμελές Πρω¬ 
τοδικείο και ως Μονομελές Πρωτοδικείο. Η κατανομή των 
υποθέσεων, η διαίρεση αυτών και οι ημέρες και ώρες κατά 
τις οποίες συνεδριάζουν τα ανωτέρω Δικαστήρια έχουν ως 
εξής: 

Α. ΠΟΛΥΜΕΛΕΣ ΠΡΩΤΟΔΙΚΕΙΟ 

Στο Πολυμελές Πρωτοδικείο υπάγονται όλες οι υποθέ¬ 
σεις αρμοδιότητας του Πολυμελούς Πρωτοδικείου (τακτι¬ 
κής και εκούσιας δικαιοδοσίας). Αυτό συνεδριάζει την 
πρώτη και την τρίτη Πέμπτη κάθε μήνα με ώρα ενάρξεως 
της συνεδριάσεως την 09.00 π.μ. Οι υποθέσεις που εγ- 
γράφονται στο πινάκιο για συζήτηση δεν μπορεί να υπερ¬ 
βαίνουν τις εξήντα πέντε (65) σε κάθε δικάσιμο για την 
Τακτική δικαιοδοσία και σε είκοσι πέντε (25) σε κάθε δι¬ 
κάσιμο για την Εκούσια δικαιοδοσία. Η εκδίκαση των υπο¬ 
θέσεων της Εκούσιας δικαιοδοσίας λαμβάνει χώρα μετά 
την εκδίκαση των υποθέσεων της Τακτικής δικαιοδο¬ 
σίας. 

Β. ΜΟΝΟΜΕΛΕΣ ΠΡΩΤΟΔΙΚΕΙΟ 

Το Μονομελές Πρωτοδικείο διαιρείται σε πέντε κλιμά¬ 
κια τα οποία αριθμούνται από 1 έως 5 και συνεδριάζει σε 
διαφορετικές ημέρες και ώρες αναλόγως της φύσεως των 
υπαγόμενων σε αυτό υποθέσεων. 

1. ΜΟΝΟΜΕΛΕΣ ΠΡΩΤΟΔΙΚΕΙΟ 

(ΤΑΚΤΙΚΗ ΔΙΚΑΙΟΔΟΣΙΑ) 

Στο Μονομελές Πρωτοδικείο (κλιμάκιο Τακτικής διαδι¬ 
κασίας) υπάγονται όλες οι υποθέσεις αρμοδιότητας Μο¬ 
νομελούς Πρωτοδικείου, που δικάζει κατά την Τακτική 
διαδικασία. Αυτό συνεδριάζει τη δεύτερη και την τέταρτη 
Πέμπτη κάθε μήνα με ώρα ενάρξεως της συνεδριάσεως 
την 09.00 π.μ. Οι υποθέσεις που εγγράφονται στο πινάκιο 
προς συζήτηση δεν μπορεί να υπερβαίνουν τις πενήντα 
(50) σε κάθε δικάσιμο. 

2. ΜΟΝΟΜΕΛΕΣ ΠΡΩΤΟΔΙΚΕΙΟ 
(ΕΙΔΙΚΕΣ ΔΙΑΔΙΚΑΣΙΕΣ ΧΩΡΙΣ ΠΙΝΑΚΙΟ) 

Στο Μονομελές Πρωτοδικείο (κλιμάκιο Ειδικών διαδικα¬ 
σιών χωρίς πινάκιο) υπάγονται οι μισθωτικές διαφορές, οι 
διαφορές του άρθρου 17 § 2 Κ. Πολ. Δ., οι διαφορές από 
πιστωτικούς τίτλους και οι διαφορές από αναγκαστική 
απαλλοτρίωση. Αυτό συνεδριάζει την πρώτη και την τρίτη 
Δευτέρα κάθε μήνα με ώρα ενάρξεως της συνεδριάσεως 
την 09.00' π.μ. Οι υποθέσεις που εγγράφονται προς συζή¬ 


τηση δεν μπορεί να υπερβαίνουν τις σαράντα πέντε (45) 
σε κάθε δικάσιμο. 

3. ΜΟΝΟΜΕΛΕΣ ΠΡΩΤΟΔΙΚΕΙΟ 
(ΕΙΔΙΚΕΣ ΔΙΑΔΙΚΑΣΙΕΣ ΜΕ ΠΙΝΑΚΙΟ) 

Στο Μονομελές Πρωτοδικείο (κλιμάκιο ειδικών διαδικα¬ 
σιών με πινάκιο) υπάγονται οι εργατικές διαφορές, οι δια¬ 
φορές από αμοιβές για την παροχή εργασίας (άρθρ. 677 
επ Κ.Πολ.Δ.), οι διαφορές για ζημίες από αυτοκίνητα 
(άρθρ. 681Α Κ.Πολ.Δ.), οι διαφορές που αφορούν δια¬ 
τροφή και επιμέλεια τέκνων, και διαφορές του άρθρου 
681Δ Κ.Πολ.Δ. Αυτό συνεδριάζει την πρώτη και την τρίτη 
Τρίτη κάθε μήνα με ώρα ενάρξεως της συνεδριάσεως την 
09.00 π.μ. Οι υποθέσεις που εγγράφονται στο πινάκιο 
προς συζήτηση δεν μπορεί να υπερβαίνουν τις 35 σε κάθε 
δικάσιμο. 

4. ΜΟΝΟΜΕΛΕΣ ΠΡΩΤΟΔΙΚΕΙΟ 
(ΕΚΟΥΣΙΑΣ ΔΙΚΑΙΟΔΟΣΙΑΣ) 

Στο Μονομελές Πρωτοδικείο (κλιμάκιο Εκούσιας δι¬ 
καιοδοσίας) υπάγονται όλες οι υποθέσεις που δικάζονται 
από το Μονομελές Πρωτοδικείο κατά την Εκούσια δικαιο¬ 
δοσία. Αυτό συνεδριάζει την πρώτη και την τρίτη Πέμπτη 
κάθε μήνα (ημέρα της συνεδριάσεως του Πολυμελούς 
Πρωτοδικείου) με ώρα ενάρξεως της συνεδριάσεως την 
12.00 μ. Οι υποθέσεις που εγγράφονται προς συζήτηση 
δεν μπορεί να υπερβαίνουν τις πενήντα (50) σε κάθε δικά¬ 
σιμο. Στον αριθμό αυτό δεν περιλαμβάνονται οι διαθήκες 
που εισάγονται προς δημοσίευση. 

5. ΜΟΝΟΜΕΛΕΣ ΠΡΩΤΟΔΙΚΕΙΟ 

(ΑΣΦΑΛΙΣΤΙΚΑ ΜΕΤΡΑ) 

Στο Μονομελές Πρωτοδικείο (κλιμάκιο Ασφαλιστικών 
μέτρων) υπάγονται όλες οι υποθέσεις που δικάζονται κατά 
τη διαδικασία των Ασφαλιστικών μέτρων. Αυτό συνεδριά¬ 
ζει τη δεύτερη και την τέταρτη Δευτέρα κάθε μήνα με ώρα 
ενάρξεως της συνεδριάσεως την 09.00 π.μ. Οι υποθέσεις 
που εγγράφονται προς συζήτηση δεν μπορεί να υπερβαί¬ 
νουν τις σαράντα (40) σε κάθε δικάσιμο. Καθ’ υπέρβαση 
του ως άνω αριθμού προσδιορίζονται προς εκδίκαση και 
υποθέσεις που αφορούν πλειστηριασμούς, όταν ο προσ¬ 
διορισμός τους σε άλλη δικάσιμο δεν είναι εφικτός. Σε 
όλως εξαιρετικές περιπτώσεις είναι δυνατόν να προσδιο¬ 
ρίζονται και εκδικάζονται από τον Πρόεδρο Πρωτοδικών η 
τον απ' αυτόν οριζόμενο Πρωτόδικη υποθέσεις ασφαλι¬ 
στικών μέτρων όλες τις ημέρες της εβδομάδας, ως και 
προσωρινές διαταγές. 

2. Ο αριθμός των κάθε φύσεως υποθέσεων που εγγρά- 
φονται προς συζήτηση στο Μονομελές Πρωτοδικείο Ρό¬ 
δου, όταν αυτό συνεδριάζει στη νήσο Κάρπαθο (μεταβα¬ 
τικό Καρπάθου) δεν μπορεί να υπερβαίνουν τις είκοσι (20) 
σε κάθε δικάσιμο. 

3. Στον αριθμό των υποθέσεων που εισάγονται προς εκ¬ 
δίκαση σε κάθε δικάσιμο, όπως αυτός καθορίζεται ανω¬ 
τέρω, δεν περιλαμβάνονται οι υποθέσεις που σύμφωνα με 
το νόμο πρέπει να συνεκδικασθούν με ήδη προσδιορισμέ¬ 
νες, οι οποίες μπορεί να προσδιορίζονται καθ’ υπέρβαση 
του πιο πάνω αριθμού. Επίσης δεν περιλαμβάνονται και οι 
υποθέσεις που χαρακτηρίζονται ως επείγουσες από τον 
διευθύνοντα το Δικαστήριο Πρόεδρο Πρωτοδικών, ή τον 
αρχαιότερο Πρωτόδικη, οι οποίες μπορεί να υπερβαίνουν 
τον πιο πάνω αριθμό σε ποσοστό που δεν υπερβαίνει το 
10% του ως άνω αριθμού, σύμφωνα με την ρύθμιση του 
άρθρου 15 § 5 εδ. α' Ν. 1756/1988, όπως αντικαταστά- 

θηκε με το άρθρο Ν. 1868/1989. 

4. Στην εκδίκαση των πολιτικών υποθέσεων συμμετέ¬ 
χουν όλοι οι Δικαστές που υπηρετούν στο Πρωτοδικείο 
Ρόδου. Αν ο αριθμός των υπηρετούντων στο Πρωτοδικείο 
Ρόδου Δικαστών το επιτρέπει είναι δυνατόν, κατόπιν απο- 
φάσεως της Ολομέλειας των Δικαστών, να κατανέμονται 
οι δικαστές σε δύο πολιτικά τμήματα τα οποία εκδικάζουν 
τις υπαγόμενες στην αρμοδιότητα του Πολυμελούς Πρω¬ 
τοδικείου υποθέσεις, εκ περιτροπής. Στο Μονομελές 
Πρωτοδικείο συμμετέχουν εκ περιτροπής οι Δικαστές που 
υπηρετούν στο Πρωτοδικείο Ρόδου, οριζόμενοι κάθε 
φορά από τον Διευθύνοντα το Δικαστήριο Πρόεδρο Πρω¬ 
τοδικών ή τον αρχαιότερο Πρωτόδικη. 

5. Κατ’ εξαίρεση της ανωτέρω παραγράφου, ο Ανακρι¬ 
τής συμμετέχει μόνον στις συνεδριάσεις της εκούσιας δι¬ 
καιοδοσίας του Μονομελούς Πρωτοδικείου, στις υποθέ¬ 
σεις λήψεως ασφαλιστικών μέτρων, κατά τη διάρκεια της 
υπηρεσίας του ως Προέδρου Υπηρεσίας, στις συνεδριά¬ 
σεις των πολιτικών Δικαστηρίων κατά τη διάρκεια των δι¬ 
καστικών διακοπών και ως Εισηγητής - Δικαστής στη διε¬ 
ξαγωγή αποδείξεων. Οσάκις όμως επιβάλλεται από άφευ¬ 
κτες ανάγκες της Υπηρεσίας, είναι δυνατόν, κατά την 
κρίση του Διευθύνοντα το Δικαστήριο, να συμμετέχει και ο 
Ανακριτής κατά την εκδίκαση των λοιπών πολιτικών υπο¬ 
θέσεων. 

Αρθρο 2ο 

ΕΙΣΗΓΗΤΗΣ ΠΤΩΧΕΥΣΕΩΝ 

Ένας Πρωτόδικης που ορίζεται αρμοδίως με το νόμιμο 
αναπληρωτή του εκτελεί στο Δικαστήριο καθήκοντα ειση¬ 
γητή πτωχεύσεων. Αυτός επιτηρεί τις εργασίες των πτω¬ 
χεύσεων που κηρύσσονται από το πτωχευτικό Δικαστήριο 
και έχει όλες τις αρμοδιότητες που παρέχονται σ’ αυτόν 
από το άρθρο 542 ΕμπΝ και την πτωχευτική νομοθε¬ 
σία. 

Άρθρο 3ο 

ΕΚΔΟΣΗ ΔΙΑΤΑΓΩΝ ΠΛΗΡΩΜΗΣ 

Οι διαταγές πληρωμής θα δικάζονται όλες τις εργάσιμες 
ημέρες της εβδομάδας από τον εκάστοτε οριζόμενο Πρό¬ 
εδρο Υπηρεσίας. 

Άρθρο 4ο 

ΔΙΕΞΑΓΩΓΗ ΑΠΟΔΕΙΞΕΩΝ 

Οι διεξαγωγές αποδείξεων ενώπιον των Εισηγητών Δι¬ 
καστών ή των νομίμων αναπληρωτών τους γίνεται καθημε¬ 
ρινά από τις 08.00 π.μ. έως τις 14.00 μ.μ. 

Άρθρο 5ο 

ΠΡΟΣΔΙΟΡΙΣΜΟΣ ΠΟΛΙΤΙΚΩΝ ΥΠΟΘΕΣΕΩΝ 
ΕΝ’ ΟΨΕΙ ΔΙΚΑΣΤΙΚΩΝ ΔΙΑΚΟΠΩΝ 

1. Προσδιορισμός για εκδίκαση πολιτικών υποθέσεων 
της τακτικής δικαιοδοσίας των ειδικών διαδικασιών και της 
εκούσιας δικαιοδοσίας δεν γίνεται α) κατά το χρονικό διά¬ 
στημα από την 20η Δεκεμβρίου έως και την 6η Ιανουά¬ 
ριου, β) από την Μεγάλη Δευτέρα έως και την Παρασκευή 
της Διακαινησίμου και γ) πέραν από τις 10 Ιουνίου ενόψει 
των θερινών διακοπών. Κατ’ εξαίρεση όμως είναι δυνατό 
να προσδιορίζονται προς εκδίκαση υποθέσεις εκούσιας 
δικαιοδοσίας αρμοδιότητας Μονομελούς Πρωτοδικείου 


μέχρι και τις 20 Ιουνίου. Οι ανωτέρω χρονικοί περιορισμοί 
δεν ισχύουν για την έκδοση διαταγών πληρωμής και τη συ¬ 
ζήτηση υποθέσεων για τη λήψη ασφαλιστικών μέτρων. 

2. Κατά τη διάρκεια των θερινών διακοπών (1η Ιουλίου 
έως και 15 Σεπτεμβρίου) ο ορισμός των δικασίμων για την 
εκδίκαση πολιτικών υποθέσεων καθορίζεται, ανάλογα με 
την κίνηση των υποθέσεων και τον αριθμό των υπηρετού¬ 
ντων σε κάθε τμήμα Δικαστών, με την απόφαση της Ολο¬ 
μέλειας του Πρωτοδικείου, με την οποία καταρτίζονται τα 
τμήματα διακοπών. Κατά τη διάρκεια του μηνός Αυγού- 
στου δεν προσδιορίζονται προς εκδίκαση πολιτικές υπο¬ 
θέσεις, με εξαίρεση εκείνες που αφορούν τη λήψη ασφα¬ 
λιστικών μέτρων. 

Άρθρο 6ο 
ΕΙΔΙΚΕΣ ΔΙΑΤΑΞΕΙΣ 

1. Αν έχει διαταχθεί αυτοπρόσωπη εμφάνιση των διαδί- 
κων ή μαρτύρων (άρθρ. 245 ΚΠολΔ) ή επανάληψη της συ- 
ζητήσεως κατά το άρθρο 254 ΚΠολΔ για υποθέσεις αρμο¬ 
διότητας Μονομελούς Πρωτοδικείου οποιοσδήποτε διαδι¬ 
κασίας, η υπόθεση μπορεί να ανατεθεί από τον διευθύνο- 
ντα το Δικαστήριο Πρόεδρο Πρωτοδικών ή Πρωτόδικη 
στον ίδιο Δικαστή. 

Άρθρο 7ο 

Ποινικό Τμήμα, συνεδριάσεις και κατανομή υποθέσεων 

1. Το Πρωτοδικείο Ρόδου λειτουργεί ως ποινικό Δικα¬ 
στήριο στο οποίο υπάγονται: 
α) Το Μικτό Ορκωτό Δικαστήριο (Μ.Ο.Δ.) 
β) Το Τριμελές Πλημμελειοδικείο 
γ) Το Μονομελές Πλημμελειοδικείο 
δ) Τα Δικαστήρια Ανηλίκων (Μονομελές και Τριμελές) 
Η κατανομή των υποθέσεων και οι ημέρες και ώρες 
κατά τις οποίες συνεδριάζουν τα ανωτέρω Δικαστήρια 
έχουν ως εξής: 

α) ΜΙΚΤΟ ΟΡΚΩΤΟ ΔΙΚΑΣΤΉΡΙΟ 
Το Μικτό Ορκωτό Δικαστήριο συνεδριάζει όταν ορίζεται 
από τον Εισαγγελέα Εφετών και συμμετέχουν σ' αυτό ο 
Πρόεδρος Πρωτοδικών ή ο νόμιμος αναπληρωτής του και 
δυο (2) Πρωτόδικες, 
β) ΤΡΙΜΕΛΕΣ ΠΛΗΜΜΕΛΕΙΟΔΙΚΕΙΟ 
Το Τριμελές Πλημμελειοδικείο συνεδριάζει μια φορά 
την εβδομάδα, ημέρα Τετάρτη με ώρα ενάρξεως της συ- 
νεδριάσεως την 09.00 π.μ. Σ’ αυτό συμμετέχουν ο Πρόε¬ 
δρος Πρωτοδικών ή ο απ’ αυτόν οριζόμενος Πρωτόδικης 
και δυο Πρωτόδικες ή ένας Πρωτόδικης και ένας Δικαστι¬ 
κός Πάρεδρος ή Ειρηνοδίκης ή Πταισματοδίκης. 
γ) ΜΟΝΟΜΕΛΕΣ ΠΛΗΜΜΕΛΕΙΟΔΙΚΕΙΟ 
Το Μονομελές Πλημμελειοδικείο συνεδριάζει δυο φο¬ 
ρές την εβδομάδα, ημέρα Τρίτη και ημέρα Παρασκευή με 
ώρα ενάρξεως της συνεδριάσεως 09.00 π.μ. Σ’ αυτό προ¬ 
εδρεύει ο Πρόεδρος Πρωτοδικών ή ο απ’ αυτόν οριζόμε¬ 
νος Πρωτόδικης ή Δικαστικός Πάρεδρος. 
δ) ΔΙΚΑΣΤΗΡΙΑ ΑΝΗΛΙΚΩΝ 

Το Δικαστήριο Ανηλίκων (Τριμελές) θα συνεδριάζει 
όταν υπάρχουν υποθέσεις προς εκδίκαση, καθ’ ημέρα Πα¬ 
ρασκευή και ώρα 09.00 π.μ. Σ’ αυτό προεδρεύει ο Δικα¬ 
στής Ανηλίκων ή ο νόμιμος αναπληρωτής του και συμμετέ¬ 
χουν δυο νεότεροι Πρωτόδικες, αν τούτο είναι εφικτό. 

Το Δικαστήριο Ανηλίκων (Μονομελές) θα συνεδριάζει 
όταν κατά την κρίση του αρμοδίου για τον προσδιορισμό 
υποθέσεων Εισαγγελέα, θα συγκεντρώνεται ικανός αριθ- 

μός δικογραφιών, καθ’ ημέρα Δευτέρα και ώρα 09.00 π.μ. 
Σ’ αυτό προεδρεύει ο Δικαστής Ανηλίκων ή ο νόμιμος ανα¬ 
πληρωτής του. 

2. Τα αυτόφωρα πλημμελήματα δικάζονται όλες τις 
ημέρες της εβδομάδας από το Αυτόφωρο Τριμελές Πλημ¬ 
μελειοδικείο, αυτά που υπάγονται στην αρμοδιότητα του 
Τριμελούς Πλημμελειοδικείου, και από το Αυτόφωρο Μο¬ 
νομελές Πλημμελειοδικείο αυτά που υπάγονται στην αρ¬ 
μοδιότητα του Μονομελούς Πλημμελειοδικείου, με ώρα 
ενάρξεως της συνεδριάσεως την 13.00 μ.μ. 

3. Σε κάθε συνεδρίαση των ποινικών Δικαστηρίων ο 
αριθμός των υποθέσεων που εισάγονται προς εκδίκαση 
δεν πρέπει να υπερβαίνει α) την μία (1) στο Μικτό Ορκωτό 
Δικαστήριο, β) τις τριάντα (30) στο Τριμελές Πλημμελειο¬ 
δικείο, γ) τις εξήντα (60) στο Μονομελές Πλημμελειοδι¬ 
κείο, δ) τις δέκα (10) στο Τριμελές Δικαστήριο Ανηλίκων, 
ε) τις εξήντα (60) στο Μονομελές Δικαστήριο Ανηλίκων. Ο 
αριθμός των υποθέσεων αυτών μπορεί να αυξηθεί, αν ο 
Εισαγγελέας, με σύμφωνη γνώμη και του διευθύνοντος το 
Δικαστήριο, κρίνει ότι όλες οι υποθέσεις μπορούν να πε- 
ρατωθούν εντός της ημέρας, σύμφωνα με το άρθρο 374 § 
1 ΚΠΔ. 

Αρθρο 8ο 

ΣΥΜΒΟΥΛΙΟ ΠΛΗΜΜΕΛΕΙΟΔΙΚΩΝ 

Το Συμβούλιο Πλημελειοδικών έχει ως αντικείμενό του 
τις αρμοδιότητες που καθορίζονται από τα άρθρα 307, 
309-315 Κ. Πολ. Δ., ή από άλλες διατάξεις του ίδιου κώ¬ 
δικα ή άλλων ειδικών Νόμων. Οι συνεδριάσεις του δεν εί¬ 
ναι δημόσιες, εκτός εάν ορίζεται άλλως από το νόμο. Συ¬ 
νεδριάζει όταν και όπου ορίζεται από τον πρόεδρο πρωτο¬ 
δικών ή τον αναπληρωτή του. Σ’ αυτό συμμετέχει ο Πρόε¬ 
δρος πρωτοδικών ή ο απ’ αυτόν οριζόμενος Πρωτόδικης 
και δύο Πρωτόδικες ή ένας Πρωτόδικης και ένας Δικαστι¬ 
κός Πάρεδρος ή Ειρηνοδίκης ή Πταισματοδίκης, κατά 
προτίμηση δε, συμμετέχω ο Ανακριτής. 

Αρθρο 9ο 

ΑΝΑΚΡΙΣΗ 

Η Ανάκριση θα διενεργείται από ένα Ανακριτικό Τμήμα 
στο οποίο ως Ανακριτής θα διορίζεται Πρωτόδικης. Η ανά¬ 
κριση σε βάρος Ανηλίκων θα διενεργείται από τον ίδιο 
Ανακριτή. Οσάκις οι ανάγκες της υπηρεσίας και ιδίως ο 
αριθμός των προς ανάκριση ποινικών υποθέσεων το επι¬ 
βάλλουν, είναι δυνατό με την τήρηση των νομίμων προϋ¬ 
ποθέσεων και κατόπιν συμφώνου γνώμης της Ολομέ¬ 
λειας, να συνιστάται και δεύτερο ανακριτικό τμήμα. 

Αρθρο 10ο 

ΠΡΟΣΔΙΟΡΙΣΜΟΣ ΠΟΙΝΙΚΩΝ ΥΠΟΘΕΣΕΩΝ 
ΕΝΟΨΕΙ ΔΙΚΑΣΤΙΚΩΝ ΔΙΑΚΟΠΩΝ 

1. Αποκλείεται ο καθορισμός δικασίμου για την εκδί¬ 
καση ποινικών υποθέσεων κατά τα χρονικά διαστήματα α) 
από 23 Δεκεμβρίου έως τις 6 Ιανουάριου, β) από τη Με¬ 
γάλη Δευτέρα έως την Παρασκευή της Διακαινησίμου και 
γ) από 1 έως 31 Αυγοϋστου, κατά τα οποία δικάζονται 
μόνο τα Αυτόφωρα Πλημμελήματα. 

2. Οι δικάσιμοι κατά τη διάρκεια των δικαστικών διακο¬ 
πών καθορίζονται, ανάλογα με την κίνηση των υποθέσεων 
και τον αριθμό των δικαστικών λειτουργών που υπηρε¬ 
τούν, με την απόφαση της Ολομέλειας του Πρωτοδικείου, 


με την οποία καταρτίζονται τα τμήματα των διακοπών. Ει¬ 
δικά όμως οι δικάσιμοι των ποινικών Δικαστηρίων, δεν 
μπορεί να υπερβαίνουν α) κατά το χρονικό διάστημα από 1 
έως 30 Ιουλίου την μία (1) για την εκδίκαση υποθέσεων 
αρμοδιότητας του Μικτού Ορκωτού Δικαστηρίου, τις δύο 
(2) για την εκδίκαση υποθέσεων αρμοδιότητας του Τριμε¬ 
λούς Πλημελειοδικείου και τις τρεις (3) για την εκδίκαση 
υποθέσεων αρμοδιότητας του Μονομελούς Πλημμελειο¬ 
δικείου. β) Κατά το χρονικό διάστημα από 1 έως 15 Σε¬ 
πτεμβρίου την μία (1) για την εκδίκαση υποθέσεων αρμο¬ 
διότητας του Μικτού Ορκωτού Δικαστηρίου, την μία (1) για 
την εκδίκαση υποθέσεων αρμοδιότητας του Τριμελούς 
Πλημμελειοδικείου και τις δύο (2) για την εκδίκαση υπο¬ 
θέσεων αρμοδιότητας του Μονομελούς Πλημμελειοδι¬ 
κείου. Σ' αυτές δεν περιλαμβάνονται οι υποθέσεις που δι¬ 
κάζονται κατά την αυτόφωρη διαδικασία. 

Αρθρο 11 ο 

ΥΠΟΘΕΣΕΙΣ ΤΟΥ ΝΟΜΟΥ ΠΕΡΙ ΕΚΛΟΓΩΝ 

Στην εκδίκαση των υποθέσεων αυτών λαμβάνουν μέρος 
όλοι οι Δικαστές που υπηρετούν στο Πρωτοδικείο Ρόδου, 
οριζόμενοι κατά περίπτωση από τον Πρόεδρο του Δικα¬ 
στηρίου αυτού. 

Αρθρο 12ο 

ΥΠΟΘΕΣΕΙΣ ΠΕΙΘΑΡΧΙΚΗΣ ΔΙΚΑΙΟΔΟΣΙΑΣ 

Στην εκδίκαση των υποθέσεων αυτών προεδρεύει ο 
Πρόεδρος Πρωτοδικών ή ο απ’ αυτόν οριζόμενος Πρωτό¬ 
δικης. Τα πειθαρχικά συμβούλια συνεδριάζουν όπου και 
όταν ορίζει ο Πρόεδρος Πρωτοδικών ή ο νόμιμος αναπλη¬ 
ρωτής του. 

Άρθρο 13ο 

ΣΥΓΚΛΗΣΗ ΟΛΟΜΕΛΕΙΑΣ 

Η Ολομέλεια των Δικαστών του Πρωτοδικείου Ρόδου 
συγκαλείται από τον διευθύνοντα το Δικαστήριο Πρόεδρο 
Πρωτοδικών ή τον αρχαιότερο Πρωτόδικη. Τα μέλη της 
(Δικαστές και Δικαστικοί Πάρεδροι) καλούνται εγγράφως 
πέντε (5) τουλάχιστον ημέρες πριν από τη συνεδρίαση με 
ατομική πρόσκληση, που περιέχει τα θέματα για συζήτηση 
και τοποθετείται στην υπηρεσιακή τους θυρίδα και με γε¬ 
νική ανακοίνωση, η οποία αναρτάται στον πίνακα ανακοι¬ 
νώσεων της αίθουσας Δικαστών. Ο Προϊστάμενος της Ει¬ 
σαγγελίας Πρωτοδικών Ρόδου, προσκαλείται στην Ολομέ¬ 
λεια με ατομική πρόσκληση πριν από την ίδια προθε¬ 
σμία. 

ΚΕΦΑΛΑΙΟ ΔΕΥΤΕΡΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΗΣ ΓΡΑΜΜΑΤΕΙΑΣ 

Άρθρο 14ο 

1. Η Γραμματεία του Δικαστηρίου διαιρείται σε τρία (3) 
τμήματα, των οποίων οι αρμοδιότητες και η στελέχωση σε 
υπαλλήλους ορίζονται ως εξής: 

2. Α. ΤΜΗΜΑ ΔΙΟΙΚΗΣΕΩΣ 

Στην αρμοδιότητα του τμήματος αυτού ανήκει 1) η διεκ¬ 
περαίωση της διοικητικής υπηρεσίας της Γραμματείας, 2) 
η τήρηση του πρωτοκόλλου (κοινού και εμπιστευτικού) 
των εισερχομένων και εξερχομένων εγγράφων, 3) η σύ¬ 
νταξη και η τήρηση του μητρώου υπαλλήλων, φακέλλων, 

καρτελλών αυτών και λοιπών στοιχείων, 4) η σύνταξη των 
πινάκων εκκρεμότητας των Δικαστών, των βιογραφικών 
σημειωμάτων αυτών και λοιπών στοιχείων. 5. Η προπαρα- 
σκευή και η διεξαγωγή των βουλευτικών εκλογών, των δη¬ 
μοτικών και κοινοτικών εκλογών και των Ευρωεκλογών 
(διορισμός εφορευτικών επιτροπών, ανακήρυξη υποψη¬ 
φίων, έκδοση αποτελεσμάτων, ανακήρυξη επιτυχόντων 
κ.λ.π.) η αναθεώρηση των εκλογικών καταλόγων, η αντι¬ 
κατάσταση των χαμένων και φθαρμένων εκλογικών βι¬ 
βλιαρίων και η έκδοση βεβαιώσεων σχετικά με την άσκηση 
του εκλογικού δικαιώματος. 6. Η μισθοδοσία των Δικα¬ 
στών, δικαστικών υπαλλήλων και καθαριστριών, η σύνταξη 
και τήρηση των μισθολογικών μητρώων αυτών, η έκδοση 
βεβαιώσεων αποδοχών για διάφορες υπηρεσίες, η σύ¬ 
νταξη των δικαιολογητικών που είναι αναγκαία για τις με¬ 
ταθέσεις και τη συνταξιοδότηση υπαλλήλων και άλλων συ¬ 
ναφών στοιχείων. 7. Η διαχείριση πιστώσεων, η διενέργεια 
μειοδοτικών διαγωνισμών και η προμήθεια υλικών (ειδών 
γραφικής ύλης, εντύπων, βιβλίων, ηλεκτρικών λαμπτήρων, 
ειδών καθαριότητας, πετρελαίου κ.λ.π.). 8. Η παρακολού¬ 
θηση της λειτουργίας των φωτοτυπικών μηχανημάτων, 
πολυγράφου, τηλεομοιοτυπικού μηχανήματος, γραφομη¬ 
χανών και αριθμομηχανών του Πρωτοδικείου, η προμήθεια 
των απαραίτητων για τη λειτουργία τους υλικών, η επι¬ 
σκευή και η συντήρησή του. 9. Η τήρηση βιβλίων αποποιή- 
σεως κληρονομιών, σχολαζουσών κληρονομιών, αντικλή¬ 
των, αποφάσεων συμβουλίου, διαιτητικών αποφάσεων, 
ενεχύρων, κοινοποιουμένων εγγράφων, άγνωστης διαμο¬ 
νής διαδίκων, επίπλων και σκευών, η σύνταξη και έκδοση 
των σχετικών εγγράφων και πιστοποιητικών, η σύνταξη 
εκθέσεων εξομολογήσεως πλοιάρχων, η χορήγηση σχετι¬ 
κών αντιγράφων. 10. Η σύνταξη των εγγράφων για την ορ¬ 
κωμοσία δικαστικών παρέδρων, δικηγόρων, υπαλλήλων, 
συμβολαιογράφων, δικαστικών επιμελητών και των εκθέ¬ 
σεων εμφανίσεως δικαστών, υπαλλήλων, συμβολαιογρά¬ 
φων. 11. Η παραλαβή αιτήσεων συμβολαιογράφων για χο¬ 
ρήγηση κανονικών αδειών και αναπλήρωση λόγω κωλυμά¬ 
των, η έκδοση των σχετικών αποφάσεων, η τήρηση αρ¬ 
χείου, δειγμάτων υπογραφής συμβολαιογράφων η θεώ¬ 
ρηση της υπογραφής τους. 12. Η διεκπεραίωση της ανα¬ 
γκαίας γραφικής εργασίας για την εκδίκαση πειθαρχικών 
αδικημάτων δικαστικών επιμελητών και συμβολαιογρά¬ 
φων, η τήρηση των σχετικών πρακτικών, η καθαρογραφή 
των σχετικών αποφάσεων και η κοινοποίηση αυτών στους 
ενδιαφερόμενους σύμφωνα με τους ορισμούς του νόμου. 
13. Η σύνταξη δικαιολογητικών για τις μετακινήσεις των 
δικαστών και υπαλλήλων εκτός έδρας και η υποβολή τους 
στο αρμόδιο Υπουργείο. 14. Η τήρηση του καταλόγου 
πραγματογνωμόνων και διαιτητών και η παραλαβή των αι¬ 
τήσεων για εγγραφή στον αντίστοιχο κατάλογο. 15. Η τή¬ 
ρηση καρτελών των γραφομηχανών, αριθμομηχανών, φω¬ 
τοτυπικών μηχανημάτων, πολυγράφου και άλλων σχετικά 
μηχανών. 

Στο τμήμα αυτό υπηρετούν δύο (2) υπάλληλοι. 

Β) ΠΟΛΙΤΙΚΟ ΤΜΗΜΑ 

Στην αρμοδιότητα του τμήματος αυτού ανήκει: 1. η πα¬ 
ραλαβή όλων των δικογράφων που απευθύνονται είτε 
ενώπιον του Πολυμελούς, είτε ενώπιον του Μονομελούς 
Πρωτοδικείου και δικάζουν, κατά την Τακτική και τις Ειδι¬ 
κές διαδικασίες (υποθέσεις μισθώσεων, απαλλοτριώ¬ 
σεων, εργατικών διαφορών, ζημιών από την λειτουργία 
αυτοκινήτων, διατροφών, εκούσιας δικαιοδοσίας Πολυμε¬ 


λούς και Μονομελούς Πρωτοδικείου), η σύνταξη των εκ¬ 
θέσεων καταθέσεως, ο προσδιορισμός δικασίμων, η εγ¬ 
γραφή των δικογράφων στα αντίστοιχα πινάκια, η χορή¬ 
γηση αντιγράφων στους ενδιαφερομένους, η ευρετη- 
ρίαση των δικογράφων κατά αριθμητική σειρά, η σύνταξη 
καρτελλών πορείας υποθέσεων, η τοποθέτησή τους στο 
αρχείο κατά αριθμητική σειρά, η σύνταξη καρτελλών δια¬ 
δίκων (ενάγοντος - εναγομένου) χωριστά, και η ευρετη- 
ρίαση αυτών κατ’ αλφαβητική σειρά. 2. Η δημοσίευση των 
αποφάσεων που εκδίδονται επί των ανωτέρω δικογρά¬ 
φων, η διεκπεραίωση αυτών, η παράδοσή τους στο Γε¬ 
νικό Αρχείο, η ενημέρωση των καρτελλών ευρετηρίου, η 
έρευνα για τη χορήγηση πιστοποιητικών που αφορούν 
δικαστική απαγόρευση ή αντίληψη, η σύνταξη σχετικής 
ένδειξης στις υποβαλλόμενες σχετικές αιτήσεις, η ενη¬ 
μέρωση σχετικών με τις συζητούμενες υποθέσεις βι¬ 
βλίων και των σχετικών καρτελλών κατά εισηγητή και 
κατά μήνα. 3. Η παροχή πληροφοριών για την πορεία 
των υποθέσεων στις οποίες αναφέρονται τα παρα¬ 
πάνω δικόγραφα και η ενημέρωση των σχετικών καρτελ¬ 
λών. 4. Η σύνταξη εκθέσεως ασκήσεως ενδίκων μέσων 
κατά των αποφάσεων των Πολυμελούς και Μονομελούς 
Πρωτοδικείου που εκδίδονται κατά τις παραπάνω διαδικα¬ 
σίες, η σύνταξη εκθέσεων παραιτήσεως από ένδικα μέσα 
κατά αποφάσεων που εκδίδονται κατά τη διαδικασία των 
γαμικών διαφορών, η έκδοση πιστοποιητικών για μη 
άσκηση ενδίκων μέσων, η έκδοση κληρονομητηρίων, η χο¬ 
ρήγηση επικυρωμένων αντιγράφων όλων των πιο πάνω εγ¬ 
γράφων στους ενδιαφερόμενους, η διεκπεραίωση της 
αναγκαίας γραφικής εργασίας για την εκδίκαση ενστά¬ 
σεων κατά αποφάσεων που αφορούν υποθέσεις συντα- 
ξιοδοτήσεως από τον Ο.Γ.Α., η τήρηση των σχετικών πρα¬ 
κτικών συζήτησης, η δημοσίευση αποφάσεων και η χορή¬ 
γηση αντιγράφων στους ενδιαφερομένους. 5. Η συμμε¬ 
τοχή ως γραμματέων έδρας κατά την εκδίκαση κάθε «ρύ¬ 
σεως υποθέσεων, κατά τις ημέρες που συνεδριάζει το 
αντίστοιχο δικα«ττήριο, η παραλαβή των προτάσεων των 
διαδίκων και των προσθηκών επί των προτάσεων, η σύ¬ 
νταξη σχετικών εκθέσεων καταθέσε«ος και η σύνταξη και 
καθαρογραφή των οικείων πρακτικών συζητήσεως. 6. Η 
παραλαβή αιτήσεων για τον ορισμό χρόνου διεξαγωγής 
αποδείξεων, για την όρκιση πραγματογνωμόνων, για πα¬ 
ράταση προθεσμίας διεξαγωγής αποδείξεως, για διενέρ¬ 
γεια αυτοψίας, η σύνταξη των σχετικών εκθέσεων κατα¬ 
θέσεως, η σύνταξη, ευρετηρίαση και επικύρωση των σχε¬ 
τικών εισηγητικών εκθέσεων και πρακτικών, η σύνταξη 
πρακτικών όρκισης πραγματογνωμόνων, η σύνταξη και κα- 
θαρογραφή εκθέσεων αυτοψίας, η παραλαβή εκθέσεων 
πραγματογνωμοσύνης, η καθαρογραφή απο«ράσεων πα- 
ρατάσεως προθεσμίας για την διεξαγωγή των αποδείξεων 
και αντικαταστάσεως πραγματογνωμόνων. 7. Η καθαρο- 
γραφή όλων γενικά των αποφάσεων, όταν δε οι ανάγκες 
της υπηρεσίας το επιβάλλουν, η καθαρογραφή βουλευμά¬ 
των και κάθε άλλου υπηρεσιακού εγγρά«ρου. 8. Η παρα¬ 
λαβή των αιτήσεων για έκδοση διαταγών πληρωμής, η σύ¬ 
ντομη των εκθέσεων καταθέσεως αυτών, η δημοσίευση 
των διαταγών πληρωμής, η έκδοση απογράίρων, η ενημέ¬ 
ρωση των σχετικών καρτελλών και ευρετηρίων, η σύνταξη 
των μηνιαίων πινάκων, ο έλεγχος των πιστωτικών τίτλων 
κ.λ.π. και ο υπολογισμός του τέλους απογρά«ρου. 9. Η πα¬ 
ραλαβή των ανακοπών κατά διαταγών πληρωμής και αγω¬ 
γών από τους πιστωτικούς τίτλους, η σύνταξη των εκθέ- 

σεων καταθέοεως αυτών, ο προσδιορισμός δικασίμου για 
τη συζήτηση αυτών, η ενημέρωση των σχετικών καρτελ- 
λών και ευρετηρίων, η σύνταξη εκθεμάτων, η δημοσίευση 
των εκδιδόμενων επί των ανακοπών και αγωγών αποφά¬ 
σεων, η καθαρογραφή αυτών, η χορήγηση αντιγράφων, η 
έκδοση και χορήγηση πιστοποιητικών ασκήσεως ή όχι 
ανακοπών κατά διαταγών πληρωμής, η παροχή πληροφο¬ 
ριών για την πορεία των υποθέσεων και η συμμετοχή των 
ως γραμματέων έδρας κατά τις ημέρες που εκδικάζονται 
οι παραπάνω ανακοπές και αγωγές. 10. Η παραλαβή των 
κατατιθέμενων διαθηκών, η σύνταξη εκθέσεων καταθέ- 
σεως αυτών, το άνοιγμα των σχετικών καρτελλών, η δημο¬ 
σίευση των διαθηκών με τη σύνταξη και καθαρογραφή των 
πρακτικών συζήτησης, η ευρετηρίαση διαθηκών, η παρα¬ 
λαβή των διαθηκών που αποστέλλουν οι εκτός έδρας συμ¬ 
βολαιογράφοι και οι ξένες αρχές, η καταχώρηση των τε¬ 
λευταίων αυτών διαθηκών στα σχετικά βιβλία και η ευρε- 
τηρίασή τους, η διεξαγωγή της σχετικής αλληλογραφίας, η 
αποστολή στο τέλος κάθε μήνα, αντιγράφων όλων των 
διαθηκών στο Πρωτοδικείο Αθηνών, την Οικονομική Εφο¬ 
ρία Ρόδου και Υπουργείο Οικονομικών, η παραλαβή αιτή¬ 
σεων, η έκδοση πιστοποιητικών περί δημοσιεύσεως ή όχι 
διαθηκών και με την χορήγηση αντιγράφων διαθηκών και 
ως γραμματείς έδρας κατά τις ημέρες που δημοσιεύονται 
διαθήκες και εξετάζονται μάρτυρες για την κήρυξη των 
ιδιόγραφων διαθηκών ως κύριων. 11. Η παραλαβή και η 
σύνταξη εκθέσεων καταθέοεως εταιρικών ομόρρυθμων 
και ετερόρρυθμων εταιρειών και εταιρειών περιορισμένης 
ευθύνης, ο σχηματισμός του οικείου φακέλλου, η χορή¬ 
γηση επικυρωμένων αντιγράφων των παραπάνω εταιρι¬ 
κών, η δημοσίευσή τους, η συμπλήρωση των σχετικών 
καρτελλών, η ευρετηρίασή τους κατ' αλφαβητική σειρά, η 
τήρηση του ευρετηρίου εταιρειών, η χορήγηση πιστοποιη¬ 
τικών για τροποποιήσεις εταιρικών, για διάλυση εταιρειών 
και για καταχωρημένες ή μη εταιρείες και η χορήγηση επι¬ 
κυρωμένων αντιγράφων παλαιών εταιρειών. 12. Η έκδοση 
πιστοποιητικών περί πτωχεύσεως η όχι εταιρειών και φυ¬ 
σικών προσώπων, η σύνταξη των υποβαλλόμενων στο Δι¬ 
καστήριο εκθέσεων για διορισμό συνδίκων των εκθέσεων 
συνελεύσεως πιστωτών, των εκθέσεων του Εισηγητή 
πτωχεύσεων για ορισμό χρόνου συνελεύσεως πιστώσεων, 
για επαλήθευση πιστώσεων, των εκθέσεων του Εισηγητή 
πτωχεύσεως για ορισμό χρόνου συνελεύσεως πιστωτών 
για συμβιβασμό, των εκθέσεων συνελεύσεως πιστωτών 
για συμβιβασμό ή ένωσης των πιστωτών, των υποβαλλόμε¬ 
νων στο Δικαστήριο εκθέσεων για επικύρωση πτωχευτι¬ 
κών συμβιβασμών, των υποβαλλομένων στο Δικαστήριο 
εκθέσεων για διορισμό συνδίκων ενώσεως ή για την έκ¬ 
δοση αποφάσεων περί αντικαταστάσεως των συνδίκων 
αυτών, των υποβαλλόμενων στο Δικαστήριο εκθέσεων για 
την έκδοση αποφάσεων περί καθορισμού προσωρινής ή 
οριστικής αντιμισθίας των συνδίκων, των υποβαλλόμενων 
στο Δικαστήριο εκθέσεων για την χορήγηση αδείας εκποι- 
ήσεως ακίνητης πτωχευτικής περιουσίας, των εκθέσεων 
του Εισηγητή Πτωχεύσεων για εκποίηση ακινήτων 
πτωχευτικής περιουσίας, των εκθέσεων συνελεύσεως πι¬ 
στωτών για την λογοδοσία των συνδίκων και την γνωμοδό¬ 
τηση των πιστωτών για το αν ο πτωχός είναι συγγνωστός ή 
όχι, των εκθέσεων του Εισηγητή Πτωχεύσεων για αποκα¬ 
τάσταση πτωχών, των υποβαλλόμενων στο Δικαστήριο εκ¬ 
θέσεων για έκδοση αποφάσεων περί παύσεως των εργα¬ 
σιών των πτωχεύσεων και ανακλήσεως αυτών και των υπο¬ 


βαλλόμενων στο Δικαστήριο εκθέσεων για έκδοση απο¬ 
φάσεων για την ανάκληση των αποφάσεων εκείνων που 
κήρυξαν παύση εργασιών πταχεύσεων. 13) Η παραλαβή 
και η σύνταξη εκθέσεων καταθέσεων αιτήσεων για τη 
λήψη ασφαλιστικών μέτρων οποιοσδήποτε φύσεως, η χο¬ 
ρήγηση αντιγράφων των πιό πάνω αιτήσεων, το άνοιγμα 
των σχετικών καρτελλών και ενημέρωση αυτών, η σύνταξη 
των προσωρινών διαταγών οποιοσδήποτε φύσεως, η ενη¬ 
μέρωση των σχετικών βιβλίων με την εγγραφή των πιο 
πάνω αιτήσεων στο οικείο έκθεμα, η σύνταξη των πινάκων 
αναβολής συζητήσεως των υποθέσεων, η δημοσίευση 
των αποφάσεων, η ενημέρωση ευρετηρίων (φυσικών και 
νομικών προσώπων), η τήρηση του βιβλίου κίνησης των 
υποθέσεων, η τήρηση του αρχείου εκδιδόμενων αποφά¬ 
σεων, η χορήγηση αντιγράφων των αποφάσεων, η έκδοση 
κλήσεων διαδίκων, η σύνταξη εκθέσεων κατάθεσης εγγυ¬ 
ητικών επιστολών, η σύνταξη πρακτικών συμβιβασμού, η 
σύνταξη πρακτικών παραίτησης από δικογράφων ή από δι¬ 
καιώματος, η σύνταξη προεδρικών πράξεων για ορισμό 
πραγματογνωμόνων, η σύνταξη πρακτικών όρκισης πραγ- 
ματογνωμόνων, η σύνταξη και έκδοση πιστοποιητικών 
αναγκαστικής διαχείρισης, η σύνταξη και έκδοση πιστο¬ 
ποιητικών σχετικά με τις εκδιδόμενες αποφάσεις, η απο¬ 
στολή στον Εισαγγελέα Πλημμελειοδικών αποφάσεων, 
πρακτικών και άλλων εγγράφων, όταν αυτό διατάσσεται με 
την απόφαση, η παροχή πληροφοριών στους ενδιαφερό- 
μενους, η χορήγηση σημειωμάτων σχετικά με τους πλει- 
στηριασμούς διάφορων περιουσιακών στοιχείων, η χορη- 
γήση ποστοποιητικών σχετικά με την τύχη των προσωρι¬ 
νών διαταγών επί ματαιώσεως της συζητήσεως των υπο¬ 
θέσεων, η παραλαβή αιτήσεων και η σύνταξη εκθέσεων 
καταθέοεως αιτήσεων για τη λήψη ασφαλιστικών μέτρων 
σε μη εργάσιμες ώρες και ημέρες, η τήρηση πρακτικών 
επί της έδρας όταν αυτό προβλέπεται από το νόμο ή δια- 
τάσσεται από τον Δικαστή, η σύνταξη πρακτικών και κλή¬ 
σεων σε περίπτωση αναβολής συζητήσεως των υποθέ¬ 
σεων, η απόδοση εγγυητικών επιστολών, η σύνταξη μη¬ 
νιαίων πινάκων εκκρεμότητας των δικαστών, η σύνταξη πι¬ 
νάκων εργασιών των δικαστών και η χορήγηση αποσπα¬ 
σμάτων των εκδιδόμενων αποφάσεων. 14) Η αρχειοθέ¬ 
τηση οποιοσδήποτε φύσεως εγγράφων (δικαστικών απο¬ 
φάσεων κ.α.), η έκδοση πιστοποιητικών οποιοσδήποτε 
φύσεως, η χορήγηση αντιγράφων αποφάσεων, απογρά- 
φων, απόδοσης εγγυητικών επιστολών, η δημοσίευση κα¬ 
ταστατικών σωματείων, η βιβλιοδεσία, η πολτοποίηση 
αχρήστων αρχείων και η διεκπεραίωση οποιοσδήποτε άλ¬ 
λης συναφούς εργασίας. 

Στο τμήμα αυτό υπηρετούν ένδεκα (11) υπάλληλοι και 
δύο (2) δακτυλογράφοι. 

Γ. ΠΟΙΝΙΚΟ ΤΜΗΜΑ 

Στην αρμοδιότητα του τμήματος αυτού ανήκει: 1. η συμ- 
μετοχή υπαλλήλων ως γραμματέων έδρας κατά τις συνε¬ 
δριάσεις οποιουδήποτε Πλημμελειοδικείου (Τακτικού Τρι¬ 
μελούς, Τακτικού Μονομελούς, Τριμελούς Αγορανομι- 
κού, Μονομελούς Αγορανομικού, Τριμελούς Ανηλίκων, 
Μονομελούς Ανηλίκων). 2. Η σύνταξη και η καθαρογραφή 
των πρακτικών συνεδριάσεων και η καθαρογραφή των 
αποφάσεων (σκεπτικών κ.λ.π.). 3. Η καταχώρηση των 
αποφάσεων στο προβλεπόμενο από το Ν. 969/1979 βι¬ 
βλίο. 4. Η υποβολή των αναβλητικών αποφάσεων, των εκ- 
διδόμενων ερήμην του κατηγορουμένου και των υποκει- 

μένων σε έφεση στο αρμόδιο Τμήμα των Εισαγγελιών 
Εφετών και Πλημμελειοδικών. 5. Η ταξινόμηση των απο¬ 
φάσεων κατ’ αύξοντα αριθμό και η αποστολή τους στο αρ¬ 
μόδιο τμήμα του Αρχείου για αρχειοθέτηση. 6. Η κλήρωση 
ενόρκων, η έναρξη συνόδων, η σύνταξη αποφάσεων με τις 
οποίες τιμωρούνται οι λιπένορκοι, η αντικατάσταση άγνω¬ 
στης διαμονής ενόρκων, η αποστολή κατάστασης ενόρ¬ 
κων στην Εισαγγελία, η τήρηση, επί της έδρας, πρακτικών 
συνεδριάσεως, η καθαρογραφή των πρακτικών αυτών, η 
αποστολή αποσπασμάτων καταδικαστικών αποφάσεων 
και αποφάσεων τιμωρίας λιπένόρκων και λιπομαρτύρων 
προς εκτέλεση, η καθαρογραφή των αποφάσεων, η σύ¬ 
νταξη εκθέσεων ασκήσεως ενδίκων μέσων (εφέσεων, 
ανακοπών κ.λ.π.). 7. Η δημοσίευση των αποφάσεων όλων 
των ποινικών δικαστηρίων, η έκδοση αποσπασμάτων από 
τις αποφάσεις, η εκκαθάριση των επιβαλλομένων χρημα¬ 
τικών ποινών, δικαστικών εξόδων και τελών, η είσπραξη 
χρημάτων σ’ όλες τις ώρες και ημέρες που συνεδριάζουν 
τα ποινικά δικαστήρια, η καταχώρηση των μετατρεπομέ- 
νων σε χρηματικές ποινές στερητικών της ελευθερίας ποι¬ 
νών στα οικεία βιβλία, η διαβίβαση των καταστάσεων εί¬ 
σπραξης στο Ταμείο Δικαστικών Εισπράξεων Ρόδου, η βε¬ 
βαίωση των χρηματικών ποινών που επιβάλλονται στους 
ερήμην καταδικαζόμενους κατηγορούμενους, η σύνταξη 
τριπλοτύπων καταστάσεων για επιστροφή και διαγραφή 
ποσών από τα αρμόδια ταμεία, η διεξαγωγή της σχετικής 
αλληλογραφίας με τα δημόσια ταμεία, η έκδοση των ποινι¬ 
κών μητρώων των καταδικαζομένων αντιμωλία κατηγο¬ 
ρουμένων, η έκδοση στατιστικών στοιχείων από τα αντί¬ 
στοιχα ποινικά μητρώα, η παραλαβή των δικογραφιών 
(ερήμην) από την Εισαγγελία, ο διαχωρισμός τους κατά δι¬ 
καστήρια, και η ενημέρωση των βιβλίων κινήσεως, η σύ¬ 
νταξη των ποινικών μητρώων των ερήμην καταδικαζόμε¬ 
νων κατηγορουμένων και των αντίστοιχων στατιστικών 
δελτίων, η παράδοση των δικογραφιών στο ποινικό αρχείο, 
η ταξινόμηση των Δελτίων Ποινικού Μητρώου κατά Εισαγ¬ 
γελίες Πρωτοδικών, η καταχώρησή τους στο ειδικό βιβλίο 
και η αποστολή τους στην Εισαγγελία, και τέλος, η αλλη¬ 
λογραφία για την ανεύρεση μέσω των αρμόδιων αστυνομι¬ 
κών τμημάτων ή άλλης αρμόδιας αρχής στοιχείων των ερή¬ 
μην καταδικαζομένων για την συμπλήρωση των Δελτίων 
Ποινικού Μητρώου. 8. Η δημοσίευση βουλευμάτων, ανα- 
κριτικών διατάξεων και καθαρογραφή αυτών, η σύνταξη 
εκθέσεων καταθέσεως και αποδόσεως χρηματικών εγγυ¬ 
ήσεων κ.λπ., η σύνταξη εκθέσεων ασκήσεως ενδίκων μέ¬ 
σων κατά βουλευμάτων και προσφυγών κατά διατάξεων 
Ανακριτών και ενταλμάτων προσωρινής κρατήσεως, η τή¬ 
ρηση των οικείων καρτελλών και η ενημέρωση των σχετι¬ 
κών βιβλίων, την έκδοση και χορήγηση διάφορων πιστο¬ 
ποιητικών, η αρχειθέτηση των δικογραφιών και ως γραμ¬ 
ματείς του Συμβουλίου Πλημμελειοδικών. 9. Ως γραμμα¬ 
τείς του Ανακριτικού Τμήματος με την γραπτή αποτύπωση 
στις σχετικές εκθέσεις των μαρτυρικών καταθέσεων και 
των απολογιών των κατηγορουμένων, την συμπλήρωση 
των εντύπων κλήσεως μαρτύρων, κατηγορουμένων κλπ. 
και την αποστολή τους στα αρμόδια αστυνομικά τμήματα, 
συμπλήρωση των εντύπων ενταλμάτων συλλήψεως, 
βίαιας προσαγωγής και προσωρινής κρατήσεως και την 
διεκπεραίωσή τους, την καθαρογραφή των διατάξεων για 
διορισμό πραγματογνωμόνων κ.λ.π., την καθαρογραφή 
των σχεδίων κατηγορητηρίων, την τήρηση καρτελλών κί¬ 
νησης δικογραφιών και την ενημέρωση των σχετικών βι¬ 


βλίων, την σύνταξη και διεκπεραίωση των πινάκων κίνη¬ 
σης δικογραφιών, την διεκπεραίωση της αλληλογραφίας, 
την συμπλήρωση των Δελτίων Ποινικού Μητρώου κατά τα 
στοιχεία των κατηγορουμένων και την αποστολή τους στις 
αρμόδιες Εισαγγελίες. 10. Η παραλαβή και η αρχειοθέ¬ 
τηση των ποινικών αποφάσεων και των αντίστοιχων δικο¬ 
γραφιών, η παραλαβή και η αρχειοθέτηση των βουλευμά¬ 
των και των αντίστοιχων δικογραφιών, η παραλαβή των δι¬ 
κογραφιών που αφορούν ερήμην δικαζόμενους κατηγο¬ 
ρούμενους, η παραλαβή αποδεικτικών επιδόσεως αποφά¬ 
σεων και η αρχειοθέτησή τους, η χορήγηση αντιγράφων 
ποινικών αποφάσεων και βουλευμάτων, η χορήγηση απο- 
γράφων επί ποινικών αποφάσεων, η διεκπεραίωση της 
σχετικής με την αποστολή αντιγράφων αποφάσεων, στοι¬ 
χείων φυγόποινων κ.λ,π., αλληλογραφίας με δικαστικές, 
αστυνομικές και άλλες αρχές, η σύνταξη εκθέσεων ασκή¬ 
σεως ενδίκων μέσων (Εφέσεων, Αναιρέσεων, ακυρώσεως 
διαδικασίας και αποφάσεως, ανακοπών λιπομαρτυρίας 
κ.λ.π.), η χορήγηση πιστοποιητικών ασκήσεως ή όχι ενδί¬ 
κων μέσων, η παραλαβή, ταξινόμηση και απόδοση πειστι- 
ρίων και η πολτοποίηση αχρήστων αρχείων. Στο τμήμα 
αυτό υπηρετούν οκτώ (8) υπάλληλοι. Απ’ αυτούς ο ένας 
(1) υπηρετεί ως γραμματέας του Ανακριτικού Τμήμα¬ 
τος. 

Δ. ΤΜΗΜΑ ΕΠΙΜΕΛΗΤΩΝ 

Στο τμήμα αυτό υπηρετούν τέσσερις (4) επιμελητές Δι¬ 
καστηρίων, οι οποίοι ασχολούνται ειδικότερα με τις παρα¬ 
κάτω εργασίες: 

Με την ταξινόμηση των δικογραφιών, τη διανομή αυτών 
στα γραφεία των Προέδρων Πρωτοδικών, στις υπηρεσια¬ 
κές θυρίδες των Πρωτοδικών και των Παρέδρων και στους 
γραμματείς έδρας και την επαναφορά τους στα αρμόδια 
γραφεία του Πρωτοδικείου, την επίδοση των κλήσεων που 
εκδίδονται από τις υπηρεσίες του Πρωτοδικείου, την 
εκτέλεση των αναφερομένων στο άρθρο 19 Ν.Δ. 1025/ 
1971 εργασιών καθώς και με την διεκπεραίωση κάθε άλ¬ 
λης συναφούς εργασίας. 

Αρθρο 15ο 

1. Ο διευθύνων το Δικαστήριο Πρόεδρος Πρωτοδικών ή 
ο αρχαιότερος Πρωτόδικης μπορεί με πράξη του ν’ αυξο- 
μειώνει τον αριθμό των δικαστικών υπαλλήλων που υπηρε¬ 
τούν στα ως άνω τμήματα, ανάλογα με τις ανάγκες της 
υπηρεσίας. 

2. Ο Προϊστάμενος της Γραμματείας του Δικαστηρίου, 
εφ’ όσον το επιβάλλουν ειδικές υπηρεσιακές ανάγκες, 
μπορεί και προφορικώς ν’ αναθέτει σε υπάλληλο ή υπαλ¬ 
λήλους ορισμένου τμήματος την εκτέλεση εργασιών που 
ανήκουν στην αρμοδιότητα άλλου τμήματος, ανάλογα με 
τις εμφανιζόμενες εκάστοτε υπηρεσιακές ανάγκες. 

ΚΕΦΑΛΑΙΟ ΤΡΙΤΟ 

ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 
Άρθρο 16ο 

Οι τυχόν ήδη προσδιορισθείσες προς εκδίκαση υποθέ¬ 
σεις πέραν του καθοριζομένου με τον παρόντα Κανονι¬ 
σμού αριθμού υποθέσεων ή σε διαφορετική ημέρα και 
ώρα σε σχέση με την καθοριζομένη με τον παρόντα Κανο¬ 
νισμό, εκδικάζονται κανονικά την ημέρα και ώρα που 
έχουν προσδιορισθεί προς εκδίκαση. 

Άρθρο 17ο 

Η ισχύς του παρόντος Κανονισμού αρχίζει από την δη¬ 
μοσίευσή του στην Εφημερίδα της Κυβερνήσεως. 

Αποφασίστηκε και εκδόθηκε στη Ρόδο στις 12 Ιουλίου 
1994. 

Ο Πρόεδρος Η Γραμματέας 

ΝΙΚΟΛΑΟΣ ΠΑΣΣΟΣ ΝΙΚΗ ΞΕΝΑΚΗ 

Οι Πρωτόδικες 

1. ΑΝΤΩΝΙΟΣ ΠΛΑΚΙΔΑΣ 

2. ΝΙΚΟΛΑΟΣ ΠΙΠΙΛΙΓΚΑΣ 

3. ΚΩΝ/ΝΟΣ ΠΑΣΧΑΛΙΔΗΣ 


4. ΒΑΣΙΛΙΚΗ ΜΙΧΟΥ 

5. ΥΠΑΠΑΝΤΗ ΞΥΠΟΛΥΤΑ 

6. ΜΑΡΙΑ ΒΑΡΕΔΑΚΗ 

7. ΦΩΤΙΟΣ ΜΟΥΖΑΚΗΣ 

Ο Εισαγγελέας 
ΙΩΑΝΝΗΣ ΤΖΑΓΚΟΥΡΚίΗΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΟΥΒΕΛΑΚΗΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


